### Resume

Vejle Kommune, Juridisk afdeling, har anmodet om igangsætning af en lokalplan for et erhvervsområde ved [adresse] i Jelling. Området er i dag landbrugsjord og er placeret ved ankomsten til Jelling med eksisterende erhvervsområde mod vest og boligområdet [adresse] mod syd. Lokalplanen skal give mulighed for erhverv i miljøklasse 1-4 som f.eks liberalt erhverv, håndværkervirksomheder, lager, værksted og engros, og at der kan etableres butikker med særlig pladskrævende varer langs [adresse].

### Sagsfremstilling

![](data:image/png;base64...)

Figur 1 - Kort over området.

Erhvervsområdet i Jelling er ved at være fuldt udbygget, og Juridisk Afdeling ved Vejle Kommune har derfor anmodet om at få udarbejdet en ny erhvervslokalplan. Området omfatter et område på ca. 7,4 ha og er udlagt til erhverv i miljøklasse 1-4 i kommuneplanen. Området er beliggende langs [adresse], med det eksisterende erhvervsområde mod vest og boligområdet [adresse] mod syd. Området er i dag landbrugsområde. Da erhvervsområdet kommer til at markere den nye ankomst til Jelling, vil der i lokalplanen blive stillet krav om beplantningsbælte langs det østlige skel. Lokalplanen skal give mulighed for erhverv i miljøklasse 1-4 som f.eks liberalt erhverv, håndværkervirksomheder, lager, værksted og engros, og at der kan etableres butikker med særlig pladskrævende varer langs [adresse]. Langs [adresse] vil der blive stillet særlige krav til arkitektur, skiltning og beplantning, så ankomsten til Jelling opleves indbydende.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen vurderes til 4 uger, da lokalplanen er af en karakter, med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden.

Overtagelsespligt/Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1372 igangsættes. |

### Beslutning

Godkendt.

Einer Carlsen var fraværende.